Grand Theft Auto III

Το ***Grand Theft Auto III*** είναι βιντεοπαιχνίδι δράσης και περιπέτειας που δημιουργήθηκε από τη Rockstar North και διανεμήθηκε από την Rockstar Games. Κυκλοφόρησε στις 22 Οκτωβρίου του 2001 για το PlayStation 2 και τον υπολογιστή τον Μάιο του 2002 και τον Νοέμβριο του 2003 για το Xbox. Ήταν το πρώτο παιχνίδι της σειράς *[[Grand Theft Auto]]* που είχε τρισδιάστατα γραφικά.

## Τρόπος παιχνιδιού
Πρόκειται για παιχνίδι sandbox και ανοικτού κόσμου. Οι αποστολές του παιχνιδιού καταλαμβάνουν το 50% της ολοκλήρωσης, καθώς υπάρχουν και άλλες να ολοκληρωθούν, όπως οι μικρο-αποστολές (*rampages*), τα επικίνδυνα κόλπα (unique stunts), οι επαγγελματικές αποστολές (Taxi, Paramedics, Police, Fire Truck), η συλλογή των κρυφών πακέτων (hidden packages) και άλλες παρόμοιες. Στο παιχνίδι, το ποσοστό υγείας αναπληρώνεται μέσω των εικονιδίων καρδιών που βρίσκονται κυρίως στα νοσοκομεία, η αγορά όπλων και αλεξίσφαιρου γίνεται μέσω αγοράς από τα Ammu-nation, αλλά μπορούν να επιτευχθούν και με κωδικούς. Πληκτρολογώντας τους σωστούς κωδικούς, μπορεί να αλλάξει ο καιρός, η ώρα, τα ρούχα του χαρακτήρα, ο στόλος των κυκλοφορούντων αυτοκινήτων (με επιλογή ανάμεσα σε αποκλειστικά σύγχρονα σπορ αυτοκίνητα ή σε παλαιά και αργά αυτοκίνητα) και άλλα.

## Σενάριο
### Υπόβαθρο
Το παιχνίδι παίρνει μέρος στη Λίμπερτυ Σίτυ (Liberty City), μια πόλη που εφευρέθηκε από την Rockstar North και είναι βασισμένη στη Νέα Υόρκη, συνδυάζοντας βέβαια και χαρακτηριστικά άλλων πόλεων. Η ίδια πόλη χρησιμοποιήθηκε και στα παιχνίδια Grand Theft Auto: Liberty City Stories και Grand Theft Auto: San Andreas (Μόνο για μια αποστολή στο San Andreas). Διαφορετικές εκδόσεις της πόλης χρησιμοποιήθηκαν  στα πρώτο Grand Theft Auto, στο GTA 1, στο Grand Theft Auto: Chinatown Wars και στο Grand Theft Auto IV.

Η πόλη χωρίζεται σε τρία νησιά: ένα βιομηχανικό τμήμα που αντιπροσωπεύει το Μπρούκλιν και το Κουίνς, ένα εμπορικό κέντρο που μοιάζει με το Μανχάταν και προάστια παρόμοια με το Νιου Τζέρσεϊ. Τα νησιά ξεκλειδώνουν καθώς προχωρά η ιστορία. Σε κάποια τμήματα της Λίμπερτυ Σίτυ υπάρχει και ένα δίκτυο Μετρό, αρχικά με υπέργεια γραμμή, τύπου γέφυρας, και στα επόμενα νησιά και με υπόγεια γραμμή, και ο πρωταγωνιστής μπορεί να πάρει το τρένο για να μετακινηθεί μεταξύ των (υπέργειων ή υπόγειων) σταθμών του δικτύου του Μετρό.

### Πλοκή
Το σενάριο του παιχνιδιού ξεκινά στη Λίμπερτυ Σίτυ, τον Οκτώβριο του 2001. Ένα ζευγάρι κακοποιών αποφασίζει να ληστέψουν την κεντρική τράπεζα της πόλης. Ο Κλοντ, που είναι ο πρώτος πρωταγωνιστής, και η σύντροφός του, Καταλίνα καταφέρνουν να πάρουν τα λεφτά, αλλά η Καταλίνα του έστησε παγίδα πυροβολώντας τον. Μόλις γίνεται καλά, πηγαίνει στο αυτόφωρο, όμως άλλη μια σειρά Κολομβιανών, στήνουν τους Αστυνομικούς ζητώντας έναν ηλικιωμένο άνθρωπο που ήταν σερβιτόρος. Οι αστυνομικοί παραδίδουν τον ηλικιωμένο, αλλά πριν οι δράστες τους περικυκλώσουν πέταξαν μια βόμβα, η οποία σκότωσε όλους τους Αστυνομικούς. Οι μόνοι επιζώντες ήταν ο Κλόντ και ένας μελαμψός, με το ψευδώνυμο 8-Ball. Ο 8-Ball τον είπε πως άμα θέλει για δουλειά, ξέρει έναν φίλο του που έχει στριπτιτζάδικο. Αυτός ήταν ο Λουίτζι Γκοτερέλι, συνεργός της Μαφίας Λιόνε, όπου ο Κλοντ αργότερα θα γίνει το δεξί χέρι του αφεντικού. Ο Λουίτζι θα τον αναθέσει αποστολές που αφοράν ανθρώπους όπου του χρωστάνε χρήματα και για την επιχείρηση του.

Αργότερα, θα αναθέτει αποστολές για το αφεντικό της μαφίας, Σαλβατόρε Λιόνε και ύστερα θα συνεργαστεί με τον Τόνι Σιπριάνι όπου έχει πόλεμο με τους Κινέζους. Κάπως έτσι θα αρχίσουν οι πόλεμοι με την Ιταλική μαφία με εχθρούς τους Κολομβιανούς και τους Κινέζους. Καθώς γίνονται όλα αυτά, ο Κλοντ περνάει στα δύο διπλανά νησιά της Λίμπερτυ γνωρίζοντας νέους ανθρώπους και δουλεύοντας για αυτούς. Ο Κλοντ στο τέλος θα σκοτώσει την Καταλίνα και θα μείνει με τη Μαρία Λατόρε, γυναίκα του Σαλβατόρε ο οποίος σκοτώθηκε από τον ίδιο τον Κλοντ.

## Ανάπτυξη

### Μηχανή γραφικών
Χρησιμοποιήθηκαν τρισδιάστατα γραφικά με τη μηχανή RenderWare.

### Μουσική
Τα τραγούδια του παιχνιδιού μπορούν να ακουστούν στο αυτοκίνητο, σε αεροπλάνο ή μια βάρκα και είναι κυρίως μίξης μουσικής, ομιλίες DJ και παρωδίες διαφημίσεων. Οι σταθμοί που υπάρχουν είναι οι Double Cleff FM, Flashback 95.6, Game Radio FM, Head Radio, K-Jah, Lips 106, MSX FM και Rise FM.

## Το ''GTA III'' και [[Επιθέσεις της 11ης Σεπτεμβρίου 2001|τα γεγονότα της 11ης Σεπτεμβρίου 2001]]

Οι Επιθέσεις της 11ης Σεπτεμβρίου 2001 σημειώθηκαν μια ημέρα αρκετά κοντά στην αναμενόμενη κυκλοφορία του *Grand Theft Auto III* και η Rockstar είχε τότε σχεδόν ολοκληρώσει την ανάπτυξη του βιντεοπαιχνιδιού. Εξ αιτίας των γεγονότων που κυριολεκτικά όπως ανέφεραν σε συνεντεύξεις, επηρέασαν την ψυχολογία του προσωπικού και την συνέχεια για την ολοκλήρωση, αποφάσισαν να δράσουν διαφορετικά και να κάνουν κάποιες ρυθμίσεις.

Πρώτα, αλλάξαν το φυλλάδιο (cover) που είχαν προβλέψει πως θα κυκλοφορούσε μαζί με τον δίσκο. Είχε στοιχεία, τα οποία έδειχνε ένα τρομοκρατικό σκηνικό το οποίο και θεώρησαν *βαρύ* όπως είχαν πει. Το αρχικό φυλλάδιο με τον δίσκο διανεμήθηκε μόνο στην Ανατολή, και στη Δύση άλλαξε αυτό με ένα που απλά έδειχνε τα πρόσωπα των χαρακτήρων που συμμετείχαν στο βιντεοπαιχνίδι. Μετέπειτα, επειδή τα Αστυνομικά αυτοκίνητα της Λίμπερτυ Σίτυ είχαν το ίδιο χρώμα με τα πραγματικά της Νέας Υόρκης (γαλάζιο) αυτό άλλαξε, με αποτέλεσμα το χρώμα να γίνει μαύρο. το μπλε χρώμα καταλάθος παρέμεινε στο αρχικο βιντεάκι του παιχνιδιού, πριν την έναρξη της δράσης. Αυτό επηρέασε και το βιντεοπαιχνίδι *[[Grand Theft Auto: Liberty City Stories]]*. Επίσης, είχαν αλλοιώσει κάποιους διαλόγους και διαφημίσεις που έλεγαν οι χαρακτήρες στο βιντεοπαιχνίδι και αφαίρεσαν μια αποστολή με θέμα την τρομοκρατία.

Άλλη μια αλλαγή που πραγματοποίησαν, ήταν η αλλαγή ενός αιωρούμενου αεροπλάνου -ίδιου με αυτό που συγκρούστηκε εκείνη την ημέρα-, για να αντικατασταθεί από ένα απλό αιωρούμενο. Υπήρχε ένα highlight, το οποίο το αιωρούμενο περνούσε μυστηριωδώς μέσα από ένα κτήριο σαν να αναπαριστούσε το πραγματικό γεγονός. Γενικότερα, επειδή η Rockstar ήταν πολύ κοντά να κυκλοφορήσει το παιχνίδι, σκέφτηκαν να το ακυρώσουν, αλλά τελικώς μετά από απόφαση της Sony, κυκλοφόρησε στις 22 Οκτωβρίου του 2001.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Το ''Grand Theft Auto III'' στη Wikia

Κατηγορία:Grand Theft Auto
Κατηγορία:Βιντεοπαιχνίδια του 2001
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του Xbox
Κατηγορία:Βιντεοπαιχνίδια της Rockstar
Κατηγορία:Νικητές Interactive Achievement Award
Κατηγορία:Νικητές Golden Joystick Award
Κατηγορία:Βιντεοπαιχνίδια με γυναίκες ανταγωνιστές